PATVIRTINTA

 Kaišiadorių r. Rumšiškių Antano Baranausko

 gimnazijos direktoriaus 2023 m. gruodžio 22 d.

 įsakymu Nr. V-82

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS VAIZDO DUOMENŲ TVARKYMO TAISYKLĖS**

**I SKYRIUS**

**PAGRINDINĖS SĄVOKOS**

1. **Duomenų valdytojas** – biudžetinė įstaiga Kaišiadorių r. Rumšiškių Antano Baranausko gimnazija, įstaigos kodas 190596519, buveinės adresas: Rumšos g. 36, Rumšiškės, LT-56336 Kaišiadorių r., kontaktai: el. p. rumsiskiu.gimnazija@baranausko.kaisiadorys.lm.lt, tel. +370 346 47 141 (toliau – Įstaiga). Duomenų valdytojas yra suprantamas ir kaip duomenų tvarkytojas.

2. **Darbuotojas** – asmuo, su Įstaiga sudaręs darbo ar panašaus pobūdžio sutartį (įskaitant valstybės tarnautojus) ir Įstaigos vadovo sprendimu paskirtas tvarkyti vaizdo duomenis arba tokius duomenis tvarkantis pagal savo pareigybiniuose nuostatuose įvardytas darbo funkcijas, arba kurio asmens duomenys yra tvarkomi.

3. **Darbuotojo darbo vieta** – darbui skirta Įstaigoje esanti patalpa, kurioje Įstaigos darbuotojas atlieka pareigybės aprašyme nustatytas funkcijas.

4. **Asmens duomenys** – bet kuri informacija, susijusi su fiziniu asmeniu – duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant vaizdo duomenimis.

5. **Duomenų tvarkymas** – bet kuris su asmens duomenimis atliekamas veiksmas: rinkimas, užrašymas, kaupimas, saugojimas, klasifikavimas, grupavimas, jungimas, keitimas (papildymas ar taisymas), teikimas, paskelbimas, naudojimas, loginės ir (arba) aritmetinės operacijos, paieška, skleidimas, naikinimas ar kitoks veiksmas arba veiksmų rinkinys.

6. **Duomenų tvarkytojas** – juridinis ar fizinis asmuo (kuris nėra duomenų valdytojo darbuotojas), duomenų valdytojo įgaliotas tvarkyti asmens duomenis. Duomenų tvarkytojas ir (arba) jo skyrimo tvarka gali būti nustatyti įstatymuose ar kituose teisės aktuose.

7. **Duomenų valdytojas** – Įstaiga, kuri viena arba drauge su kitais nustato asmens duomenų tvarkymo tikslus ir priemones.

8. **Prieiga prie vaizdo įrangos** – fizinė prieiga ar prieiga elektroninio ryšio priemonėmis, suteikianti asmeniui galimybę keisti, šalinti ar atnaujinti techninės vaizdo įrangos komponentes ar programinę įrangą, nustatyti vaizdo įrangos veikimo parametrus.

9. **Vaizdo įranga** – vaizdo stebėjimo ir įrašymo techninė ir programinė įranga.

10. **Reglamentas** – 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo nuostatos.

11. **Taisyklės** – šios Kaišiadorių r. Rumšiškių Antano Baranausko gimnazijos vaizdo duomenų tvarkymo taisyklės.

**II SKYRIUS**

**BENDROSIOS NUOSTATOS**

12. Taisyklės reglamentuoja Įstaigos teritorijoje ir patalpose vykdomą darbuotojų, mokinių ir asmenų, patenkančių į vaizdo stebėjimo zoną vaizdo stebėjimą, pasitelkiant stebėjimo

kameras, kurių įrašai automatiniu būdu talpinami ir saugojami serverio talpykloje. Renkamas ir tvarkomas tik vaizdas (be garso).

13. Vaizdo duomenų tvarkymo Įstaigoje taisyklių tikslas – reglamentuoti vaizdo duomenų tvarkymą Įstaigoje, užtikrinant 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo nuostatas, Lietuvos Respublikos asmens duomenų teisinės apsaugos įstatymo bei kitų susijusių teisės aktų laikymąsi ir įgyvendinimą.

**III SKYRIUS**

**VAIZDO STEBĖJIMO TIKSLAS IR APIMTIS**

14. Vaizdo stebėjimo tikslas – užtikrinti nuosavybės teise ar kitu teisiniu pagrindu valdomų materialinių išteklių (toliau – turtas) apsaugą ir Įstaigos darbuotojų bei mokinių saugumą, viešąją tvarką.

15. Vaizdo stebėjimas vykdomas Įstaigos teritorijoje ir patalpose. Detalus vaizdo stebėjimo kamerų sąrašas, įtraukiant stebėjimo apimtį, yra išdėstytas priede Nr. 1 prie šių taisyklių.

16. Vaizdo stebėjimo kameros turi būti įrengiamos taip, kad vaizdo stebėjimas nebūtų vykdomas didesnėje duomenų valdytojo teritorijoje ar patalpoje, nei yra nurodyta šių taisyklių 1 priede.

17. Draudžiama vykdyti vaizdo stebėjimą patalpose, kuriose duomenų subjektas pagrįstai tikisi absoliučios privatumo apsaugos ir kur toks stebėjimas žemintų žmogaus orumą (pvz., tualetuose, persirengimo kambariuose ir pan.).

18. Įstaiga užtikrina, kad prieš patekdami į patalpas (erdves) visi asmenys konkliudentiniais ženklais (spec. ženklais) būtų informuoti apie vykdomą stebėjimą (priedas Nr. 2).

19. Vaizdo stebėjimo apimtis keičiama tik pakeitus Taisykles.

**IV SKYRIUS**

**DUOMENŲ VALDYTOJO IR TVARKYTOJO FUNKCIJOS, TEISĖS IR PAREIGOS**

20. Duomenų valdytojas turi teisę:

20.1. rengti ir priimti vidinius teisės aktus, reglamentuojančius vaizdo stebėjimo vykdymą;

20.2. spręsti dėl vaizdo duomenų teikimo;

20.3. paskirti už vaizdo duomenų apsaugą atsakingą asmenį ar padalinį;

20.4. įgalioti duomenų tvarkytojus tvarkyti vaizdo duomenis.

21. Duomenų valdytojas turi šias pareigas:

21.1. užtikrinti Reglamento, LR ADTAĮ ir kituose teisės aktuose, reglamentuojančiuose asmens duomenų tvarkymą, nustatytus asmens duomenų tvarkymo reikalavimus;

21.2. įgyvendinti duomenų subjekto teises Reglamento nustatyta tvarka;

21.3. užtikrinti asmens duomenų saugumą, įgyvendinant tinkamas organizacines ir technines asmens duomenų saugumo priemones;

21.4. parinkti tik tokį duomenų tvarkytoją, kuris garantuotų reikiamas technines ir organizacines asmens duomenų apsaugos priemones ir užtikrintų, kad tokių priemonių būtų laikomasi, bei sudaryti sutartis su duomenų tvarkytojais. Duoti duomenų tvarkytojui nurodymus dėl vaizdo duomenų tvarkymo. Žinoti apie ketinamas sudaryti sutartis su pagalbiniais duomenų tvarkytojais bei duoti išankstinius rašytinius sutikimus dėl jų paskyrimo.

22. Duomenų valdytojas atlieka šias funkcijas:

22.1. nustato vaizdo stebėjimo tikslą ir apimtį;

22.2. organizuoja vaizdo stebėjimo sistemos diegimo darbus;

22.3. suteikia prieigos teises ir įgaliojimus tvarkyti vaizdo duomenis;

22.4. analizuoja technologines, metodologines ir organizacines vaizdo duomenų tvarkymo problemas ir priima sprendimus, reikalingus tinkamam vaizdo stebėjimo vykdymui užtikrinti;

22.5. teikia metodinę pagalbą darbuotojams ir duomenų tvarkytojams vaizdo duomenų tvarkymo klausimais;

22.6. organizuoja darbuotojų mokymus asmens duomenų teisinės apsaugos klausimais;

22.7. vykdo kitas funkcijas, reikalingas įgyvendinti šių taisyklių 4 skyriuje nurodytas duomenų valdytojo teises ir pareigas.

23. Duomenų tvarkytojo teisės, pareigos ir funkcijos yra tos pačios, kurios taikomos duomenų valdytojui. Duomenų tvarkytojas gali turėti papildomų teisių, pareigų ar funkcijų, kurios apibrėžtos atskirose sutartyse, sudarytose tarp duomenų valdytojo ir duomenų tvarkytojo. Bet kuriuo atveju duomenų tvarkytojo teisės, pareigos ir funkcijos negali būti įtvirtintos mažesne apimtimi nei tai nustato Reglamentas (ES) Nr. 2016/679.

**V SKYRIUS**

**DUOMENŲ APSAUGOS PAREIGŪNO FUNKCIJOS**

24. Duomenų apsaugos pareigūno funkcijos:

24.1. informuoja duomenų valdytoją ir duomenų tvarkytoją apie Reglamente (ES) 2016/679 ir kituose teisės aktuose įtvirtintas jų prievoles tvarkant vaizdo stebėjimo duomenis;

24.2. konsultuoja duomenų tvarkytoją ir duomenų valdytoją asmens duomenų apsaugos, vykdant ir tvarkant vaizdo stebėjimo duomenis, klausimais;

24.3. atlieka kontaktinio asmens funkcijas priežiūros institucijai kreipiantis su vaizdo stebėjimo duomenų tvarkymu susijusiais klausimais;

24.4. užtikrina informacijos, susijusios su vaizdo stebėjimo duomenų tvarkymu, slaptumą ir konfidencialumą;

24.5. įvykus vaizdo stebėjimo duomenų saugumo pažeidimui ar kitam incidentui, taip pat esant ar kylant atitinkamai pažeidimo grėsmei, nedelsdamas įvertina pažeidimo laipsnį, žalą, padarinius, pasiūlo duomenų valdytojui sprendimus dėl priemonių, reikiamų vaizdo duomenų apsaugos pažeidimui ir jo padariniams pašalinti, apie pažeidimą praneša priežiūros institucijai.

**VI SKYRIUS**

**VAIZDO DUOMENŲ TEIKIMAS IR DUOMENŲ GAVĖJAI**

25. Vaizdo duomenys tretiesiems asmenims teikiami tik esant nustatytam asmens duomenų teisėto tvarkymo kriterijui pagal prašymą, atitinkantį Reglamento (ES) 2016/679 reikalavimus. Prašyme turi būti nurodytas asmens duomenų naudojimo tikslas, teikimo bei gavimo teisinis pagrindas ir prašomų pateikti asmens duomenų apimtis.

26. Vaizdo duomenys duomenų valdytojo gali būti pateikti ikiteisminio tyrimo įstaigai, prokurorui ar teismui dėl jų žinioje esančių administracinių, civilinių, baudžiamųjų bylų kaip įrodymai ar kitais LR įstatymų nustatytais atvejais.

27. Susipažinti su vaizdo duomenimis, daryti jų kopijas, jeigu vaizdo medžiagoje atsispindi daugiau asmenų nei pats prašantysis duomenų subjektas, draudžiama, išskyrus šių taisyklių nustatytus atvejus arba kai tretieji duomenų subjektai, matomi vaizdo įrašo fone, išreiškia sutikimą.

**VII SKYRIUS**

**TECHNINĖS IR ORGANIZACINĖS ASMENS DUOMENŲ SAUGUMO PRIEMONĖS**

28. Užtikrinamas aukštas vaizdo duomenų saugumo lygis.

29. Siekiant užtikrinti vaizdo duomenų saugumą, įgyvendinamos šios organizacinės ir techninės asmens duomenų saugumo priemonės: visi duomenys, gaunami iš vaizdo stebėjimo priemonių, yra saugomi Įstaigos serveryje, prie kurio patekimas tretiesiems asmenims yra visiškai apribotas.

30. Prieigos teisės ir įgaliojimai tvarkyti vaizdo duomenis suteikiami, naikinami ir keičiami Įstaigos direktoriaus įsakymu.

31. Vaizdo stebėjimo funkcijas vykdantys bei su Įstaigos tvarkomais asmens duomenimis galintys susipažinti darbuotojai, nurodyti šių taisyklių priede Nr. 3, pasirašytinai susipažįsta su šiomis taisyklėmis ir pasirašo konfidencialumo pasižadėjimą (4 priedas).

32. Dėl prieigos prie vaizdo duomenų suteikimo kreipiamasi į duomenų valdytojo vadovą.

33. Už įsakymo dėl prieigos prie vaizdo duomenų suteikimo ar naikinimo vykdymą atsakingas duomenų apsaugos pareigūnas.

34. Prieigos teisės prie vaizdo duomenų naikinamos pasibaigus duomenų valdytojo ir jo darbuotojo darbo santykiams, pasikeitus darbo funkcijoms, kurioms vykdyti prieiga prie vaizdo duomenų nereikalinga, taip pat nutraukus asmens duomenų tvarkymo sutartį, sudarytą su asmens duomenų tvarkytoju, ar šiai sutarčiai nustojus galioti.

35. Papildomos saugumo priemonės:

35.1. Įstaigoje įrengtos koduotos durys, nėra ryšio su išoriniu internetu, įdiegti prisijungimo kodai, duomenys laikomi užrakintame seife.

36. Vaizdo duomenys įrašomi į laikinąją serverio atmintį.

37. Vaizdo duomenys įrašomi ir saugomi šių taisyklių 38 dalyje nustatytą terminą. Pasibaigus šiam terminui, naujai įrašyti duomenys perrašomi ant seniau įrašytųjų duomenų, todėl ankstesnieji yra automatiškai sunaikinami. Jeigu vaizdo įrašų duomenys naudojami kaip įrodymai civilinėje, administracinėje ar baudžiamojoje byloje ar kitais įstatymų nustatytais atvejais, vaizdo duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

38. Įstaigos surinkti vaizdo duomenys saugomi ne ilgiau kaip 30 dienų.

**VIII SKYRIUS**

**VAIZDO DUOMENŲ SAUGUMO PAŽEIDIMŲ VALDYMO IR REAGAVIMO Į ŠIUOS PAŽEIDIMUS TVARKA**

40. Duomenų valdytojo darbuotojai, turintys prieigos prie vaizdo duomenų teisę, pastebėję vaizdo duomenų saugumo pažeidimus (veiksmus ar neveikimą, galinčius sukelti ar sukeliančius grėsmę asmens duomenų saugumui), turi informuoti Įstaigos direktorių ir duomenų apsaugos pareigūną.

41. Įvertinus vaizdo duomenų apsaugos pažeidimo rizikos veiksnius, pažeidimo poveikio laipsnį, žalą ir padarinius, kiekvienu konkrečiu atveju Įstaigos direktorius priima sprendimus dėl priemonių, reikiamų vaizdo duomenų apsaugos pažeidimui ir jo padariniams pašalinti.

42. Esant duomenų apsaugos pažeidimui ir (ar) Reglamente (ES) 2016/679 nurodytoms aplinkybėms, ne vėliau kaip per 72 valandas Įstaigos direktorius arba, jei Įstaigoje yra paskirtas, duomenų apsaugos pareigūnas apie tokį atvejį praneša Valstybinei duomenų apsaugos inspekcijai bei asmens duomenų subjektams, kurių duomenys yra pažeisti.

**IX SKYRIUS**

**DUOMENŲ SUBJEKTO TEISIŲ ĮGYVENDINIMO TVARKA**

43. Duomenų subjektas turi šias teises:

43.1. žinoti (būti informuotas) apie savo vaizdo duomenų tvarkymą;

43.2. susipažinti su savo vaizdo duomenimis ir kaip jie yra tvarkomi;

43.3. nesutikti, kad būtų tvarkomi jo vaizdo duomenys;

43.4. reikalauti sunaikinti savo vaizdo duomenis arba sustabdyti, išskyrus saugojimą, savo vaizdo duomenų tvarkymo veiksmus, kai duomenys tvarkomi nesilaikant šio ir kitų įstatymų nuostatų, ar reikalauti ištrinti savo vaizdo duomenis, nenurodęs priežasties.

44. Duomenų subjekto teisė žinoti apie savo vaizdo duomenų tvarkymą įgyvendinama šia tvarka:

44.1. Asmenys, kurie nėra duomenų valdytojo darbuotojai ir kurių vaizdo duomenys tvarkomi, vykdant vaizdo stebėjimą, apie vykdomą vaizdo stebėjimą yra informuojami, iškabinant informacines lenteles prieš patenkant į patalpas ar teritoriją, kurioje vykdomas vaizdo stebėjimas.

44.2. Duomenų valdytojo darbuotojai apie vaizdo stebėjimą darbo vietoje, duomenų valdytojo patalpose ar teritorijoje, kuriose dirba, turi būti informuojami:

44.2.1. prieš pradedant vykdyti vaizdo stebėjimą arba pirmąją darbuotojo darbo dieną, arba pirmąją darbo dieną po darbuotojo atostogų, nedarbingumo laikotarpio ir pan., jei vaizdo stebėjimas buvo pradėtas vykdyti šiuo laikotarpiu;

44.2.2. pasirašytinai supažindinant su šiomis taisyklėmis. Atsakingas už darbuotojų supažindinimą yra darbuotojo tiesioginis vadovas.

45. Duomenų subjekto teisė susipažinti su savo vaizdo duomenimis įgyvendinama šia tvarka:

45.1. Duomenų subjektas, pateikęs duomenų valdytojui ar duomenų tvarkytojui asmens tapatybę patvirtinantį dokumentą arba teisės aktų nustatyta tvarka ar elektroninių ryšių priemonėmis, kurios leidžia tinkamai identifikuoti asmenį, patvirtinęs savo asmens tapatybę, turi teisę gauti informaciją, iš kokių šaltinių ir kokie jo vaizdo duomenys surinkti, kokiu tikslu jie tvarkomi, kokiems duomenų gavėjams teikiami ir buvo teikti bent per paskutinius vienus metus. Jei prašymą duomenų subjektas siunčia paštu ar per pasiuntinį, prie prašymo turi būti pridėta notaro patvirtinta duomenų subjekto asmens tapatybę patvirtinančio dokumento kopija. Kai dėl informacijos apie asmenį kreipiasi jo atstovas, jis turi pateikti atstovavimą patvirtinantį dokumentą ir savo asmens tapatybę patvirtinantį dokumentą. Tuo atveju, jeigu duomenų subjekto teisė susipažinti su savo vaizdo duomenimis negali būti įgyvendinta per duomenų subjekto atstovą, nepateikus duomenų subjekto asmens tapatybę patvirtinančio dokumento ar jo patvirtintos kopijos (pvz., duomenų valdytojas, neturėdamas duomenų subjekto veido atvaizdo, negali įgyvendinti duomenų subjekto teisės susipažinti su savo vaizdo duomenimis), duomenų subjekto atstovas apie tai turi būti informuojamas ne vėliau kaip per 30 kalendorinių dienų nuo kreipimosi dienos. Jei duomenų subjekto atstovo prašymas išreikštas rašytine forma, duomenų valdytojas turi pateikti jam atsakymą raštu.

45.2. Prašymus dėl susipažinimo su vaizdo duomenimis, ištrynimo ar koregavimo bei kitų teisių duomenų subjektai gali pateikti registruotu paštu: Rumšos g. 36, Rumšiškės, LT-56336 Kaišiadorių r., arba el. p. rumsiskiu.gimnazija@baranausko.kaisiadorys.lm.lt.

45.3. Gavus duomenų subjekto paklausimą dėl jo vaizdo duomenų tvarkymo ir patikrinus duomenų subjekto tapatybę, duomenų subjektui suteikiama informacija, ar su juo susiję vaizdo duomenys yra tvarkomi, ir pateikiami duomenų subjekto prašomi duomenys (sudaroma galimybė duomenų valdytojo patalpose peržiūrėti vaizdo įrašą arba duomenų subjekto prašymu pateikiama vaizdo įrašo kopija išorinėje duomenų laikmenoje ar nuotrauka).

45.4. Įgyvendinant duomenų subjekto teisę susipažinti su savo vaizdo duomenimis, užtikrinama trečiųjų asmenų teisė į privatų gyvenimą, t. y. duomenų subjektui susipažįstant su vaizdo įrašu, jeigu vaizdo įraše matomi kiti asmenys, kurių tapatybė gali būti nustatyta, ar kita informacija, kuri gali pažeisti trečiųjų asmenų privatumą (pvz., transporto priemonės valstybinis numeris), šie vaizdai turi būti retušuoti ar kitais būtais panaikinama galimybė identifikuoti trečiuosius asmenis.

45.5. Gavus duomenų subjekto prašymą susipažinti su savo vaizdo duomenimis, informacija ar su juo susiję vaizdo duomenys yra tvarkomi ir duomenų subjekto prašomi duomenys pateikiami ne vėliau kaip per 30 kalendorinių dienų nuo duomenų subjekto kreipimosi dienos. Duomenų subjekto prašymu tokie duomenys turi būti pateikiami raštu. Neatlygintinai tokius duomenis duomenų valdytojas teikia duomenų subjektui kartą per kalendorinius metus. Teikiant duomenis atlygintinai, atlyginimo dydis neturi viršyti duomenų teikimo sąnaudų. Duomenų teikimo atlyginimo dydį duomenų valdytojas nustato vadovaudamasis Duomenų teikimo duomenų subjektui atlyginimo tvarkos aprašu, patvirtintu Lietuvos Respublikos Vyriausybės 2001 m. vasario 28 d. nutarimu Nr. 228 „Dėl Duomenų teikimo duomenų subjektui atlyginimo tvarkos aprašo patvirtinimo“.

46. Duomenų valdytojas turi teisę motyvuotai atsisakyti įgyvendinti duomenų subjekto teises esant Reglamente (ES) Nr. 2016/679 numatytoms aplinkybėms.

**X SKYRIUS**

**BAIGIAMOSIOS NUOSTATOS**

47. Darbuotojai, kurie yra įgalioti tvarkyti vaizdo duomenis arba eidami savo pareigas Įstaigoje juos sužino, privalo laikytis šių taisyklių, pagrindinių asmens duomenų tvarkymo reikalavimų bei konfidencialumo ir saugumo reikalavimų, įtvirtintų Reglamente, LR ADTAĮ ir šiose taisyklėse. Darbuotojai, pažeidę Taisykles, Reglamentą ir (ar) LR ADTAĮ, atsako teisės aktų nustatyta tvarka.

48. Patvirtinus Taisykles, darbuotojai su jomis supažindinami pasirašytinai. Priėmus naują darbuotoją, jis su Taisyklėmis privalo būti supažindintas pirmąją jo darbo dieną. Už supažindinimą su Taisyklėmis atsakingas tiesioginis darbuotojo vadovas.

49. Taisyklės ne rečiau kaip kartą per 2 metus peržiūrimos ir, reikalui esant ar pasikeitus vaizdo duomenų tvarkymą reglamentuojantiems teisės aktams, atnaujinamos.

50. Darbuotojai su šiomis taisyklėmis supažindinami pagal Vaizdo duomenų tvarkymo taisyklių 5 priedo formą.

51. Darbuotojai ir (ar) tretieji asmenys, kurie turi prieigą prie vaizdo duomenų, su šiomis taisyklėmis supažindinami ir pasirašomas konfidencialumo pasižadėjimas pagal Vaizdo duomenų tvarkymo taisyklių 4 ir 5 priedo formas.

\_\_\_\_\_\_\_\_\_\_\_\_\_\_\_\_\_\_

Kaišiadorių r. Rumšiškių Antano Baranausko gimnazijos teritorijose

įrengtų vaizdo stebėjimo kamerų ir jų fiksuotų duomenų

naudojimo tvarkos aprašo 1 priedas

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS TERITORIJOSE VYKDOMO VAIZDO STEBĖJIMO VAIZDO ĮRANGA TERITORIJŲ SĄRAŠAS**

|  |  |  |  |  |
| --- | --- | --- | --- | --- |
| **Eil.****Nr.** | **Vaizdo stebėjimo vietos adresas** | **Kameros apibūdinimas** | **Stebimos teritorijos** | **Kamerų skaičius** |
| 1. | Gedimino g. 7, DovainonysKaišiadorių r. ant darželio pastato | Kamera: IPC-HFW2541TPZC.IVS funkcijos: linijos kirtimas, įsibrovimas į perimetrą.1/2.7" colio 5MP STARLIGHT CMOS sensorius.Efektyvūs pikseliai: 2592 (H) ×1944 (V).2.7~13.5mm/F1.5 reguliuojamas motorizuotas objektyvas (objektyvo apžvalgos kampas 100°~30°), automatinis fokusavimas.Video kompresija: H.265H, H.265, H.264B, H.264, MJPEG, Smart H.265+, Smart H.264+. Saugumo funkcijos: Konfigūracijos šifravimas; patikimas vykdymas; saugos žurnalai;WSSE; sąskaitos blokavimas; syslog; vaizdo šifravimas;802.1x; IP/MAC filtravimas; HTTPS; patikimas atnaujinimas;patikimas į krovimą s; programinės įrangos šifravimas; X.509 sertifikatogeneravimas ir importavimas | 1 kamera stebi įvažiavimą į teritoriją ir šiukšlių konteinerius.2. kamera stebi šalutinį iėjimą į pastatą ir katilinę3. Kamera stebi vaikų žaidimo aikštelę.4. kamera stebi praėjimą į vakų žaidimo aikštelę.5. Kamera stebi vakų žaidimų pavėsinę.6. Kamera stebi pagrindinį iėjimą į pastatą7. Kamera stebi mašinų aikštelę. | 7 |
| 2. | Rumšos g. 36, RumšiškėsKaišiadorių r. Pagrindinis pastatas | SAREME VSC-IPTBL41V, 4MP cilindrinė IP kamera su motorizuotu objektyvu 7-22mm, IR100, ICR automatinis jungiklis, tikras dienos / nakties matymas. Saugumo funkcijos: apsauga slaptažodžių, IP 67 apsauga nuo patekimo, HTTPS šifravimas, IP adreso filtras, privatumo kaukes, 3D DNR, tikrasis WDR, HLC, BLC, Defog, NIR, Smart IR ir ROI kodavimas. | 1. Kamera stebi pagrindinį įėjimą4. kamera stebi nuėjimą į dirbtuves.5. kamera stebi įėjimą į pradinių klasių korpusą.6. kamera stebi įėjimas į sporto sale.7. kamera stebi atsargini valgyklos įėjimą.8. kamera stebi stadioną.9. kamera stebi nuėjimo taką į dirbtuves.10. kamera stebi kiemą.11. kamera stebi mašinų aikštelę.12. kamera stebi stadioną.13. kamera stebi pradinių klasių kiemą. | 13 |
| 3. | Rumšos g. 36, RumšiškėsKaišiadorių r. Pagrindinis pastatas, viduje įėjimas į pastatą | SAREME VSC-IPTVD4F, Objektyvas: 2.8mm, IR20-30, tikras dienos / nakties matymas. tikras dienos / nakties matymas. Saugumo funkcijos: apsauga slaptažodžių, IP 67 apsauga nuo patekimo, HTTPS šifravimas, IP adreso filtras, privatumo kaukes, 3D DNR, tikrasis WDR, HLC, BLC | 2. kameros stebi holą pagrindinio korpuso.3. kamera stebi holą pradinių klasių korpuso. | 2 |
| 4.  | Rumšos g. 36, Rumšiškės Kaišiadorių r. Dirbtuviu pastatas | SAREME VSC-IPTBL41V, 4MP cilindrinė IP kamera su motorizuotu objektyvu 7-22mm, IR100, ICR automatinis jungiklis, tikras dienos / nakties matymas. Saugumo funkcijos: apsauga slaptažodžių, IP 67 apsauga nuo patekimo, HTTPS šifravimas, IP adreso filtras, privatumo kaukes, 3D DNR, tikrasis WDR, HLC, BLC, Defog, NIR, Smart IR ir ROI kodavimas. | 1. kamera stebi mašinų aikštelę.2. kamera stebi kiemą nuo gatvės.3. kamera stebi atėjimo taką.4. kamera stebi įėjimą į pastatą.5. kamera stebi kiemą nuo gatvės.6. kamera stebi įvažiavimą į kiemą. | 6.  |
| 5. | Duomenys saugomi serveryje 14 dienų Gedimino 7, Dovainonys, Kaišiadorių r.Duomenys saugomi serveryje 7 dienas Rumšos g. 36, Rumšiškės  |

PASTABA: 1 Fizinių asmenų privačios valdos nestebimos.

 2. Garso įrašai nedaromi.

Kaišiadorių r. Rumšiškių Antano Baranausko gimnazijos teritorijose

įrengtų vaizdo stebėjimo kamerų ir jų fiksuotų duomenų

naudojimo tvarkos aprašo 2 priedas

**(Informacinės lentelės forma)**

|  |
| --- |
| **VAIZDO STEBĖJIMO TIKSLAS – UŽTIKRINTI ASMENŲ SAUGUMĄ, VIEŠĄJĄ TVARKĄ, TEISĖS PAŽEIDIMŲ PREVENCIJĄ IR ATSKLEIDIMĄ, TAIP PAT MATERIALINIŲ VERTYBIŲ APSAUGĄ****Kaišiadorių r. Rumšiškių Antano Baranausko gimnazija**Rumšos g. 36, Rumšiškės, LT-56336 Kaišiadorių r., tel. +370 (346) 47 141.Vaizdo įrašų saugojimo terminas 14 dienųIšsamesnė informacija:[https://rumsiskiugimnazija.lt](https://rumsiskiugimnazija.lt/) arba rumsiskiu.gimnazija@baranausko.kaisiadorys.lm.lt |

Kaišiadorių r. Rumšiškių Antano Baranausko gimnazijos teritorijose

įrengtų vaizdo stebėjimo kamerų ir jų fiksuotų duomenų

naudojimo tvarkos aprašo 3 priedas

**VAIZDO DUOMENŲ TVARKYMO IR STEBĖJIMO FUNKCIJAS VYKDANČIŲ BEI SU** **KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS TVARKOMAIS ASMENS DUOMENIMIS GALINČIŲ SUSIPAŽINTI PAREIGYBIŲ SĄRAŠAS**

1. Direktorius;

2. Direktoriaus pavaduotojas ūkio ir bendriesiems reikalams.

\_\_\_\_\_\_\_\_\_\_\_\_\_\_\_\_\_\_\_\_\_

Dėl skiriamų darbuotojų skaičiaus sprendžia įstaiga

Kaišiadorių r. Rumšiškių Antano Baranausko gimnazijos teritorijose

įrengtų vaizdo stebėjimo kamerų ir jų fiksuotų duomenų

naudojimo tvarkos aprašo 4 priedas

 **KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS**

**ĮSIPAREIGOJIMO SAUGOTI VAIZDO DUOMENIS FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data, vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(Darbuotojo vardas, pavardė)

**suprantu**, kad:

1. savo darbe pagal užimamas pareigybes tvarkau Įstaigos darbuotojų ir mokinių (jų atstovų), trečiųjų asmenų (patenkančių į vaizdo stebėjimo lauką) Vaizdo duomenis (toliau – Vaizdo duomenys), ir kurie negali būti atskleisti ar perduoti neįgaliotiems asmenims ar institucijoms;

2. draudžiama perduoti neįgaliotiems asmenims slaptažodžius ir kitus duomenis, leidžiančius programinėmis ir techninėmis priemonėmis ar kitaip sudaryti sąlygas susipažinti su Įstaigoje tvarkomais Vaizdo duomenimis;

3. netinkamas Vaizdo duomenų tvarkymas gali užtraukti atsakomybę pagal Lietuvos Respublikos įstatymus;

**įsipareigoju**:

4. saugoti Vaizdo duomenų paslaptį;

5. tvarkyti Vaizdo duomenis, vadovaudamiesi Reglamento, Lietuvos Respublikos įstatymais ir kitais teisės aktais, kuriuose apibrėžti tesėti Vaizdo duomenų tvarkymo tikslai;

6. neatskleisti, neperduoti ir nesudaryti sąlygų jokiomis priemonėmis susipažinti su tvarkoma informacija nė vienam asmeniui, kuris nėra įgaliotas naudotis šia informacija, tiek Įstaigos viduje, tiek už jos ribų;

7. pranešti savo tiesioginiam vadovui ir (ar) už duomenų saugą atsakingiems asmenims apie bet kokią įtartiną situaciją, kuri gali kelti grėsmę Vaizdo duomenų saugumui;

8. siekdamas užkirsti kelią atsitiktiniam ar neteisėtam Vaizdo duomenų sunaikinimui, pakeitimui, atskleidimui, taip pat bet kokiam kitam neteisėtam tvarkymui, saugoti duomenų rinkmenas tinkamai ir saugiai;

**žinau**, kad:

9. savo darbe tvarkysiu Vaizdo duomenis, užtikrinti nuosavybės teise ar kitu teisiniu pagrindu valdomų materialinių išteklių apsaugą ir Įstaigos darbuotojų bei mokinių (jų atstovų), trečiųjų asmenų saugumą.

10. už šio įsipareigojimo nesilaikymą ir Lietuvos Respublikos asmens duomenų teisinės apsaugos įstatymo pažeidimą turėsiu atsakyti pagal galiojančius Lietuvos Respublikos įstatymus. Vaizdo duomenų tvarkymas pažeidžiant Lietuvos Respublikos asmens duomenų teisinės apsaugos įstatymą ir duomenų subjekto teisių, nustatytų Lietuvos Respublikos asmens duomenų teisinės apsaugos įstatyme, pažeidimas užtraukia administracinę atsakomybę pagal Lietuvos Respublikos administracinių nusižengimų kodeksą;

11. šis įsipareigojimas galios visą sutarties tarp darbuotojo ir Įstaigos galiojimo laikotarpį ir nutraukus darbo santykius, pagal Lietuvos Respublikos asmens duomenų teisinės apsaugos įstatymo 13 straipsnį.

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Darbuotojo pareigybė) (Parašas) (Vardas, Pavardė)

Kaišiadorių r. Rumšiškių Antano Baranausko gimnazijos teritorijose

įrengtų vaizdo stebėjimo kamerų ir jų fiksuotų duomenų

naudojimo tvarkos aprašo 5 priedas

**KAIŠIADORIŲ R. RUMŠIŠKIŲ ANTANO BARANAUSKO GIMNAZIJOS INFORMAVIMO APIE DARBUOTOJO VAIZDO DUOMENŲ TVARKYMĄ FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbuotojo pareigos, vardas, pavardė)

**INFORMAVIMAS APIE DARBUOTOJO VAIZDO DUOMENŲ TVARKYMĄ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_

(vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

esu **informuotas** (-a), kad mano vaizdo duomenys (toliau – asmens duomenys) yra tvarkomi duomenų valdytojo – biudžetinės įstaigos Kaišiadorių r. Rumšiškių Antano Baranausko gimnazija, įstaigos kodas 190596519, buveinės adresas: Rumšos g. 36, Rumšiškės, LT-56336 Kaišiadorių r.; kontaktai: el. p. rumsiskiu.gimnazija@baranausko.kaisiadorys.lm.lt., tel. +370 346 47 141 (toliau – „Įstaiga“), užtikrinti nuosavybės teise ar kitu teisiniu pagrindu valdomų materialinių išteklių apsaugą ir Įstaigos darbuotojų bei mokinių asmenų saugumą.

Taip pat esu **informuotas** (-a), kad vadovaujantis Reglamento (ES) Nr. 2016/679 nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant Reglamento (ES) Nr. 2016/679 ir kitų asmens duomenų tvarkymą reglamentuojančių teisės aktų nuostatų.

Taip pat turiu teisę pateikti skundą Valstybinei duomenų apsaugos inspekcijai (A. Juozapavičiaus g. 6, 09310 Vilnius, Tel. (8 5) 271 2804, El. paštas ada@ada.lt).

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (vardas, pavardė) (parašas)